stanford-oval/wikipedia huggingface dataset:
רוטה צורה
היסטוריה

החל מסוף שנות ה-60 של המאה ה-20 הייתה נתונה גרמניה המערבית במתקפה בלתי פוסקת מצד ארגוני טרור מרקסיסטיים קיצוניים כדוגמת סיעת הצבא האדום, ותנועת ה-2 ביוני. למרות שארגונים אלו התיימרו לייצג עמדה שוויונית, הרי שהם היו גבריים בעיקרם, וחלוקת העבודה בין חברי וחברות הארגון לא הייתה זהה. מצב זה גרם לטרוריסטיות רבות לטעון שיש צורך בארגון לנשים בלבד, שיתמקד בסוגיות של פמיניזם רדיקלי.
בארגון "תאי המהפכה" שנוסד ב-1973 פעל גם אגף פמיניסטי שכלל הן גברים והן נשים. בפועל, מרבית הגברים באגף זה, היו אדישים לנושא והותירו אותו בידי חברות הקבוצה. ב-1975 פוצצו חברות הארגון את אולם בית המשפט החוקתי הפדרלי של גרמניה בקרלסרוהה. הן הצדיקו את המעשה בקיומו של סעיף 218 לחוק העונשין הגרמני אשר מגביל הפלות. בהודעות לעיתונות כינו את עצמן חברות הקבוצה "רוטה צורה" על שמו של ספר ילדים פופולרי מאת קורט הלד, "צורה האדומה וחבורתה" (Die rote Zora und ihre Bande). זמן קצר לאחר מכן הן הכריזו על עצמן כארגון נפרד.
חברות הארגון ביצעו מספר רב של פעולות טרור כנגד יחידים וארגונים אשר נחשבו על ידן כמעורבים בסקסיזם, ניצול נשים, הנדסה גנטית, אכיפת חברה פטריארכלית והתנגדות להפלות. כמו כן הן הפיצו עלוני תעמולה שבהן דרשו מכל נשות גרמניה להצטרף למאבקן באמצעות הקמת כנופיות לוחמות. הן סירבו להגדיר את עצמן כ"קיצוניות" ותחת זאת הגדירו עצמן כ"רדיקליות". במהלך השנים החלו חברות הארגון לתקוף גם ארגונים המעורבים בתעשיית הנשק, מיליטריזם ואנרגיה גרעינית. כמו כן הן תמכו באמצעים אלימים בשביתות עובדים בחברות גדולות. פיגועים רבים של הארגון בוצעו בשיתוף פעולה עם ארגון האב שלו – תאי המהפכה.
בסוף שנות ה-80 החלה המשטרה הפדרלית של גרמניה לנקוט ביד קשה כנגד רוטה צורה וארגוני הטרור המרקסיסטי האחרים כתוצאה מכך, נחלש הארגון באופן משמעותי. גם התמיכה העממית בטרור האדום פחתה באופן ניכר לאחר איחוד גרמניה מחדש. ב-1991 התפצל ארגון רוטה צורה. קבוצת חברות פרשו ממנו במטרה להקים ארגון פמיניסטי חוקי שיפעל באמצעים לא-אלימים. קבוצה אחרת המשיכה לדבוק בדרך הטרור.
ב-1994 ניסו חברות הארגון לחזור לכותרות באמצעות הצתת משרדיה של חברה שסיפקה מזון למגורי פליטים בנירנברג. שנה לאחר מכן פוצצו חברות הארגון פצצה במספנה שסייעה באספקת נשק גרמנית לטורקיה. שני האירועים לא סייעו בהחזרת הארגון לדעת הקהל הגרמנית, והוא הפסיק לפעול, למרות שמעולם לא התפרק באופן רשמי.
לקריאה נוספת

Anonyma / Anonymus: „Schafft viele verschwundene historische Männer“. Ansätze feministischer Praxis bei gemischtgeschlechtlichen Gruppen am Beispiel der Revolutionären Zellen 31. Oktober 2000 (pdf, 104 kB).
FrauenLesbenBande (Hg.): Mili bittet zum Tanz. Auf den Spuren des militanten Feminismus der Roten Zora. Unrast, Münster 2022, מסת"ב 978-3-89771-341-3.
ID-Archiv im IISG (Hrsg.): Die Früchte des Zorns. Texte und Materialien zur Geschichte der Revolutionären Zellen und der Roten Zora. ID-Archiv im IISG, Berlin 1993, מסת"ב 3-89408-023-X.
Ilse Lenz: Frauenbewegung und Terrorismus, in: dies. Die Neue Frauenbewegung in Deutschland, VS Verlag für Sozialwissenschaften, zweite aktualisierte Auflage, Wiesbaden 2010, מסת"ב 978-3-531-17436-5, S. 265–280
Katharina Karcher: Sisters in Arms. Militanter Feminismus in Westdeutschland seit 1968. Assoziation A, Berlin 2018, מסת"ב 978-3-86241-464-2.
FrauenLesbenBande: Mili bittet zum Tanz. Auf den Spuren des militanten Feminismus der Roten Zora. Unrast Verlag 2022, מסת"ב 978-3-89771-341-3.
רויטאם על הטראונפל

| --- | --- |
סמל רויטאם על הטראונפלסמל רויטאם על הטראונפל

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  גמונדן
 שטח:  21.1 קמ"ר
 גובה:  424 מטרים
 אוכלוסייה:  ‏
  ‑ בעיירה:  2,001 (1 בינואר 2016, 1 בינואר 2018)
 קואורדינטות:  48°01′31″N 13°49′21″E﻿ / ﻿48.025277777778°N 13.8225°E﻿ / 48.025277777778; 13.8225 
 אזור זמן:  UTC+1
 http://www.roitham.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהרויטאם על הטראונפל(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.רויטאם על הטראונפל(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגרויטאם על הטראונפל(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגרויטאם על הטראונפל  he tabBackground:;tabBorder:#aaa;defaultTab:0;
 
רויטאם על הטראונפל (בבווארית: Roitham am Traunfall; עד דצמבר 2016 נקראה רק רויטם) היא עיירה במחוז גמונדן שבמדינת אוסטריה עילית באוסטריה.
הסדר עירוני

העיירה מחולקת לאזורי השלטון הפנימיים הבאים:
Watzing
Außerpühret
Außerroh
Oberbuch
Mitterbuch
Palmsdorf
Wangham
פוליטיקה

| --- | --- |
 :  ראו גם – פוליטיקה של אוסטריה
תוצאות הבחירות האחרונות לרשות המקומית בשנת 2015:
(SPÖ): 11 מנדטים
(ÖVP): 8 מנדטים
(FPÖ): 6 מנדטים
אלפרד גרובר (Alfred Gruber) מטעם מפלגת SPÖ מכהן כראש העיר נכון ל-11 באוגוסט 2021.
קבוצת אשינגטון

קבוצת אשינגטון (באנגלית: Ashington Group) הייתה חבורה קטנה של אמנים מאשינגטון, נורת'מברלנד, שנפגשה בקביעות בין השנים 1934 - 1983. אף שהורכבה ברובה מעובדי מכרות ללא הכשרה אמנותית רשמית, הקבוצה ועבודתה התפרסמו בעולם האמנות הבריטי של שנות השלושים והארבעים.
הקמה

הקבוצה החלה כסניף באשינגטון של אגודת העובדים לחינוך (WEA), שפרסם לראשונה שיעור בנושא 'אבולוציה' בשנת 1927. לאחר שבע שנים נוספות של שיעורי ערב בנושאים שונים הם הפנו את תשומת ליבם להערכה אמנותית.  אוניברסיטת WEA ואוניברסיטת דרהאם התארגנו להדרכתם, והצייר והמורה רוברט ליון (1894–1978) הפך למדריך הקבוצה. חברי הקבוצה, בעיקר הגברים, לא היו מרוצים מהקורס של הערכה אמנותית. ליון הציע לחברי הקבוצה לנסות ליצור ציורים משלהם כאמצעי לפיתוח הבנה והערכת אמנות.
הצלחה

עד שנת 1936 הקבוצה - שרבים מחבריה היו מחויבים לעקרונות מפלגת הלייבור העצמאית - ערכה רשימה נרחבת של תקנות, לפיה החברים נאלצו לפעול, וכינתה את עצמה קבוצת אשינגטון. היא גם קיימה את תערוכתה הראשונה בגלריית האטון, חלק ממכללת ארמסטרונג, ניוקאסל-על-טיין. תערוכה נוספת נערכה בשנת 1938 כהרחבה של הפרויקט.
בתחילת שנות הארבעים הקבוצה הציגה בלונדון והמשיכה לשגשג לאחר שרוברט ליון עבר להיות המנהל הרביעי של מכללת אדינבורו לאמנות, אף שנשאר בקשר עם חברי הקבוצה, וכתב את עבודת התואר השני על הפרויקט החינוכי שלו עם הקבוצה. במהלך השנים הבאות עבודת הקבוצה זכתה לשבחים על ידי מספר אמנים ומבקרים בריטיים בולטים, כמו ג'וליאן טרוואליאן והנרי מור. עבודתם נאספה על ידי אישים בולטים כמו הלן סאתרלנד.
לאחר המלחמה

לאחר מלחמת העולם השנייה, ההתעניינות בקבוצה דעכה, אך הם המשיכו להיפגש מדי שבוע, והפיקו עבודות אמנות חדשה וקבלו חברים חדשים. המבקר ויליאם פיבר פגש את אחד מחברי הקבוצה המרכזיים, אוליבר קילבורן, בראשית שנות השבעים, וגרם לחידוש העניין בעבודתם, ששוחזרה והוצגה בכמה תערוכות. בשנות השמונים "אוסף הקבע" של הקבוצה הפך לתערוכה המערבית הראשונה בסין לאחר מהפכת התרבות.
מקום המפגש של הקבוצה נהרס סופית בשנת 1983. קילבורן, האחרון מבין מייסדי הקבוצה, דאג לשימור הציורים לפני מותו בשנת 1993, וכעת הם נשמרים במוזיאון וודהורן.  ספרו של פיבר על הקבוצה, "צירי פיטמן: קבוצת אשינגטון" 1934-1984, הפך  למחזה מאת לי הול.
את האוסף קבע של עבודות קבוצת אשינגטון ניתן לראות בוודהורן ליד אשינגטון, נורת'מברלנד.
האמן נרבי פרייס השלים דוקטורט על מורשת קבוצת אשינגטון באוניברסיטת ניוקאסל ואצר תערוכה חדשה של עבודות מאוספים פרטיים שכותרתה 'Pitmen Painters Unseen' בשנת 2018 .
חברים בולטים בקבוצה

(Oliver Kilbourn (1904-1993
(George Blessed (1904-1997
(Jimmy Floyd (1898-1974
(Harry Wilson (1898-1972
(Len Robinson (1896-1987
(John F. Harrison (1904-2004
(Fred Laidler (1918-1988
הערות שוליים

↑  Workers' Educational Association (WEA) - Adult Learning Course Provider UK - WEA News, web.archive.org, ‏2008-07-14
↑  Wainwright, Martin (2006-10-26). "Pitmen Painters get royal seal of approval - and a gallery of their own". The Guardian (באנגלית בריטית). ISSN 0261-3077. נבדק ב-2020-11-07.
↑  Feaver, William (2009-01-24). "William Feaver on a play about the "pitmen painters" who recorded their lives on canvas". The Guardian (באנגלית בריטית). ISSN 0261-3077. נבדק ב-2020-11-07.
↑  William Feaver on a play about the "pitmen painters" who recorded their lives on canvas, the Guardian, ‏2009-01-24 (באנגלית)
↑  The Ashington Group Gallery, Museums Northumberland (באנגלית)
↑  David Whetstone, Award-winning artist Narbi Price has followed in the footsteps of the pitmen painters, ChronicleLive, ‏2018-05-25 (באנגלית)
| --- | --- |
בקרת זהויות :  LCCN: nb2009002784  VIAF: 138634998   WorldCat (עם VIAF): 138634998
רוגבי נכים

גארת היקלינג הקנדי נאבק בבריאן קירקלנד האמריקאי במשחק בין הנבחרות
רוגבי נכים הוא ענף ספורט קבוצתי לאתלטים בעלי מוגבלות. המשחק דומה למשחק רוגבי רגיל, אך הוא משוחק בידי שחקנים היושבים בכיסאות גלגלים (המעוצבים ייחודית לספורט זה) וחוקיו שונו מעט כך ששחקנים אלה יוכלו לשחק. הספורט פעיל ביותר מ-20 מדינות בכל רחבי העולם ומתקיים גם במסגרת המשחקים הפאראלימפיים מאז המשחקים הפאראלימפיים סידני (2000).
רוגבי הנכים פותח בקנדה ב-1977, ונקרא בתחילה Murderball, דהיינו "כדורצח". בארצות הברית קיבל הענף שם חדש: Quad Rugby מכיוון שהשחקנים שמשחקים בענף חייבים להיות בעלי הפרעות חמורות בהנעתן של שלוש גפיים לפחות. לרוב משחקים בענף אנשים בעלי הפרעות תנועה חמורות בארבעת גפיהם. רבים מהשחקנים מורחים דבק על הכפפות כדי להצליח לאחוז בחישוקי ההנעה של כיסאות הגלגלים[דרוש מקור].
משחק רוגבי נכים מתקיים באולם סגור שרצפתו היא רצפת עץ קשיח. חוקיי הענף כוללים אלמנטים רבים מחוקי כדורסל הנכים, מחוקי הוקי הקרח, מחוקי הכדוריד ומחוקי האיחוד הרוגבי. למרות השם הכמעט זהה, לרוגבי נכים אין כמעט שום דבר משותף עם ענף הספורט שלכאורה מקביל לו, רוגבי.
הספורט נתמך על ידי פדרציית רוגבי הנכים העולמית (באנגלית:  International Wheelchair Rugby Federation ‏; IWRF), אשר הוקמה ב-1993.
רוברטו די מטאו

רוברטו די מטאו (איטלקית: Roberto Di Matteo; נולד ב-29 במאי 1970) הוא כדורגלן עבר איטלקי ומאמן בהווה.
קריירה > קריירת משחק

פרק זה לוקה בחסר. אנא תרמו לוויקיפדיה ו.
קריירה > קריירת אימון

קיבל רישיון אימון בזמן שהיה פצוע עוד כשהיה בחוזה עם צ'לסי.
ב-2 ביוני 2008 חתם די מטאו בקבוצת מילטון קינס דונס כשהוא החליף את מקומו של פול אינס שעבר לבלקברן רוברס. הוא מינה את אדי ניוטון כעוזרו, מאמן הכושר הקודם שלו בצ'לסי. בעונתו הראשונה עם הקבוצה הוא סיים במקום שלישי בליגה השלישית באנגליה. מילון קינס דונס הפסידה בחצי-גמר הפלייאוף בפנדלים מול סקאנת'ורפ.
ב-30 ביוני 2009 עבר לווסט ברומיץ' אלביון. במשחק הראשון תחת הדרכתו הקבוצה הפסידה 6:0 לצ'לסי. אחרי אותו משחק הגיעו תוצאות יותר טובות, ודי מטאו אף זכה בתואר מאמן החודש בפרמייר ליג בספטמבר 2010, אך בפברואר 2011 אחרי ניצחון אחד בלבד ב-10 משחקים הוחלט לפטר את המאמן האיטלקי.
ב-29 ביוני 2011 מונה די מטאו לעוזר מאמן צ'לסי אנדרה וילאש בואש. ב-4 במרץ נהיה ממלא מקום מאמן הקבוצה אחרי פיטורו של וילאש בואש.
ב-5 במאי זכה די מטאו בתוארו הקבוצתי הראשון אחרי ניצחון 1:2 על ליברפול בגמר הגביע האנגלי. ב-19 במאי 2012 הוביל את צ'לסי לניצחון בגמר ליגת האלופות. ביוני 2012 חתם על חוזה לאמן את הקבוצה למשך שנתיים.
ב-21 בנובמבר 2012 פוטר המאמן מצ'לסי בעקבות רצף של אי הצלחות, והקשה שבהן, התבוסה ליובנטוס 3-0 במסגרת ליגת האלופות.
ב-7 באוקטובר 2014 מונה למאמנה של שאלקה 04 הגרמנית. ב-26 במאי 2015 התפטר די מטאו מאימון הקבוצה.
ב-2 ביוני 2016 מונה למאמן אסטון וילה. ב-3 באוקטובר פוטר מתפקידו.
תארים > תארים כשחקן

אראו
אליפות שווייץ : 1992/1993
צ'לסי
הגביע האנגלי: 1997, 2000
מגן הקהילה: 2000
גביע הפוטבול ליג: 1998
גביע אירופה למחזיקות גביע: 1998
הסופר קאפ האירופי: 1998
תארים > תארים כמאמן

צ'לסי
הגביע האנגלי: 2011/2012
ליגת האלופות: 2011/2012
וסט ברומיץ' אלביון
מאמן החודש בפרמייר ליג: ספטמבר 2010
קונייצפול

| --- | --- |
סמל קונייצפולסמל קונייצפול

ארמון בעיירה
 מדינה:  פולין פולין
 פרובינציה:  שלזיה שלזיה
 מחוז:  צ'נסטוחובה
 תאריך ייסוד:  1386 
 שטח:  36.52 קמ"ר
 אוכלוסייה:  ‏
  ‑ בעיירה:  5,582 (31 במרץ 2021)
 קואורדינטות:  50°47′00″N 19°41′00″E﻿ / ﻿50.783333333333°N 19.683333333333°E﻿ / 50.783333333333; 19.683333333333 
 אזור זמן:  UTC+1
 www.koniecpol.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקונייצפול(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיקונייצפול(למפת פרובינציית שלזיה רגילה) קטוביץ צ'נסטוחובה סוסנוביץ גליביצה ביילסקו ביאלה  לודז' שוו. אופולה פולין קטן צ'כיה סלובקיהקונייצפול(למפת פרובינציית שלזיה מוגדלת) קטוביץ צ'נסטוחובה סוסנוביץ גליביצה ביילסקו ביאלה  לודז' שוויינטו. אופולה פולין קטן צ'כיה סלובקיהקונייצפול  he tabBackground:;tabBorder:#aaa;defaultTab:0;
 
קונייצפול (בפולנית: Koniecpol) היא עיירה במחוז צ'נסטוחובה שבפרובינציית שלזיה בפולין, בה התקיימה עד השואה קהילה יהודית גדולה.
תולדות היישוב

לקונייצפול הוענקו זכויות עיר בשנת 1443. בשנות ה-60 של המאה ה-19 ניטלו מהיישוב זכויותיו העירוניות, ואלה הושבו לו בשנת 1927. מהמחצית השנייה של המאה ה-19 הוקמו בעיירה מספר בתי חרושת.
יהודי קונייצפול

יהודים נזכרים בעיירה מהמאה ה-17, ובשנת 1764 נמנו בה 110 משפחות יהודיות, והתקיימו בה בית כנסת ובית עלמין.
בין מלחמות העולם נמנו בעיירה כ-1,100 יהודים, כמחצית מתושביה, והתקיימו בה פעילות ציונית ופעילות של אגודת ישראל, שחבריה נמנו על החסידות. בשנת 1937 נמנע פוגרום שתוכנן ביהודי העיירה הודות להתארגנות הגנה עצמית של בני הנוער היהודים ביישוב.
יהודי קונייצפול > בשואה

עם כיבוש העיירה בידי הגרמנים בתחילת ספטמבר 1939, גירשו ממנה אלו באופן זמני את כל יהודיה, תוך ירי במנהיג חסידות אלכסנדר ביישוב ובאשתו. לאחר ששבו היהודים לבתיהם, הוטלו עליהם גזירות שונות, ובהן חובת ביצוע עבודות כפייה מפרכות ומשפילות, חלקן במחנות עבודה, חובת תשלום סכומי כופר וחובת מסירת דברי פרווה לשלטונות, תוך ירי במפרים את ההוראות. מעת לעת פשטו על העיירה שוטרים גרמנים מראדומסק, וביצעו מעשי שוד והתעללות בקרב יהודיה. במקרה אחד הוציאו הגרמנים להורג משפחה שלמה, בעוון קבורת אחד מבניהם שנורה בידי הגרמנים.
במאי 1941 נמנו בעיירה 1,182 יהודים, ומהם 518 פליטים. בספטמבר 1942 הביאו הגרמנים לקונייצפול יהודים נוספים שגורשו מיישובי נפת ראדומסק. ב-6 באוקטובר 1942 פשטו על העיירה שוטרים גרמנים ואוקראינים, וציוו על יהודיה להתרכז למחרת לפנות בוקר בשוק המקומי בה. במהלך האקציה רצחו הגרמנים מספר יהודים בעיירה, וכן כמה עשרות יהודים בכפרים הסמוכים אליה. כ-1,600 היהודים הנותרים הועמסו בתחנת הרכבת המקומית על קרונות משא, ושולחו למחנה ההשמדה טרבלינקה. לאחר הגירוש, השמידו הגרמנים את בית העלמין היהודי בעיירה.
מכ-1,100 יהודי קונייצפול וממאות היהודים הנוספים שהובאו אליה במהלך המלחמה שרדו את השואה 10 אנשים, ואלו לא שבו להתגורר בה, לאחר שאחד מהם, דוד גרושקה, נרצח בידי פולנים מקומיים.
רוברט פלק

| --- | --- |

 לידה:  15 באוקטובר 1886 (יוליאני) מוסקבה, האימפריה הרוסית 
 פטירה:  1 באוקטובר 1958 (בגיל 71) מוסקבה, ברה"מ 
 מקום קבורה:  Kalitnikovskoye Cemetery 
 מקום לימודים:  בית הספר לציור, פיסול ואדריכלות של מוסקבה 
 תחום יצירה:  אמנות חזותית, ציור 
 
רוברט פלק (רוסית: Фальк Роберт Рафаилович;‏ 27 באוקטובר 1886 מוסקבה - 1 באוקטובר 1958 מוסקבה) היה צייר יהודי רוסי.
ביוגרפיה

הוא נולד ב-1886 במוסקבה אחת מעריה החשובות של האימפריה הרוסית. אביו, רפאל פלק היה עורך דין ושחמטאי. הוא עסק בציור ושירה בעודו ילד. בין 1902–1905 הוא למד בבתי ספר לציור של ציירים מפורסמים קונסטנטין יואון, איוון דודין ואיליה משקוב. בין 1905 - 1909 הוא למד בבית ספר לאמנות של מוסקבה, אחד ממוריו היה לאוניד פסטרנק. הוא הושפע רבות מולנטין סרוב, וקונסטנטין קורובין.
ב-1909 לצורכי נישואין הוא המיר את דתו לנצרות ולקח שם רומן, אך לאחר מהפכת אוקטובר חזר אל שמו המקורי.
פלק היה אחד המייסדים של קבוצת הציירים נסיך יהלום, הוא השתתף בפעילות הקבוצה בין השנים 1910–1916. בין 1918–1928 הוא לימד במספר בתי ספר לאמנות, עם תלמידיו נמנים סמיון צ'ויקוב, גאורגי ניסקי, אוה לוינה-רוזנגולץ, ניקולאי רומדין ואחרים. בין 1918 - 1921 הוא עבד במחלקה האמנותית של נארקומפרוס (קומיסריון עממי לענייני חינוך). ב-1921 הוא הצטרף אל הסניף המוסקבאי של קולטור-ליגע. החל מ-1925 הוא עבד בתור מאייר בתיאטראות, הוא שיתף פעולה בין היתר עם התיאטרון היהודי הממלכתי.
ב-1928 הוא עבר להתגורר בפריז וחזר למוסקבה ב-1938.
עם הפלישה הגרמנית לברית המועצות הוא התפנה לבשקיריה ויותר מאוחר למרכז אסיה. כדי להתקיים הוא לימד היסטוריה, גאוגרפיה וגרמנית בבתי ספר, יותר מאוחר לימד בבית ספר לציור בסמרקנד. לאחר סיום מלחמת העולם השנייה הוטחה ביקורת קשה בעבודותיו והוא נאלץ להפסיק להציג, אך הוא המשיך לצייר, בין היתר צייר את דיוקנו שלמה מיכאלס.
הוא נפטר ב-1 באוקטובר 1958 במוסקבה ושם גם נקבר.
הערות שוליים

↑  רוברט פלק, במהדורת האינטרנט של האנציקלופדיה היהודית בשפה הרוסית (ברוסית)
| --- | --- |
בקרת זהויות :  NLI: 987007276389005171  PLWABN: 9810698489205606  BnF: cb16291010r (data)  GND: 118685910  ISNI: 0000 0001 2122 7341  LCCN: n83204182  MusicBrainz: 64e1b329-9502-4291-877d-846a51b67dca  NKC: jn20000700508  NTA: 374881839  RKD: 27265  SELIBR: 293642  SNAC: w6ms5q6m  SUDOC: 126500509  ULAN: 500023523  VIAF: 18016362   WorldCat (עם VIAF): 18016362
קוניסטון ווטר (אגם)

| --- | --- |

 מידע כללי
 מיקום:  אזור האגמים/קאמבריה/צפון-מערב אנגליה, אנגליה
 סוג:  אגם של מים מתוקים
 מידות
 שטח:  2 קמ"ר
 גובה:  43.6 מטר מעל לפני הים
 אורך מרבי:  8.8 ק"מ
 אורך:  8.8 קילומטר
 רוחב מרבי:  0.879 ק"מ
 רוחב ממוצע:  0.793 ק"מ 
 עומק מרבי:  56.1 מטר
 ‏עומק ממוצע:  24.1 מטר
 מידע נוסף
 נהר מזין:  Moor Gill, Yewdale Beck, Torver Beck, Church Beck, Selside Beck 
 מקור לנהר:  River Crake 
 מדינות באגן הניקוז:  הממלכה המאוחדת 
 אורך קו החוף:  20.2 ק"מ
 איים:  2
 קואורדינטות:  54°21′N 3°4′W﻿ / ﻿54.350°N 3.067°W﻿ / 54.350; -3.067
  (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אגם קוניסטור ווטר(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים אגם קוניסטור ווטר
 
אגם קוניסטון ווטר (באנגלית: Coniston Water) הוא אגם של מים מתוקים. באזור האגמים האנגלי הנמצא במחוז קאמבריה בצפון-מערב אנגליה. זהו האגם השלישי בגודלו באזור האגמים.
זהו אגם מוארך שאורכו 8.8 ק"מ ורוחבו המרבי 880 מטר. עומקו המרבי 56 מטר. האגם מתנקז באמצעות נהר קרייק ( Crake ).
גאוגרפיה

קוניסטון ווטר הוא אגם מוארך הנמצא בעמק קרחוני שנוצר בעידן הקרח האחרון (אנ').
גאוגרפיה > איים

באגם  שני איים.
שייט באגם

מטיילים מרבים לחתור באגם בסירות קאנו וקיאקים, אותם ניתן לשכור במקום. בקיץ מתקיימים גם סיורים באגם בסירות מנוע.
האגם משמש גם כאתר לשבירת שיאי עולם בסירות. מדי שנה, בדרך כלל בנובמבר, מתקיים "שבוע השיאים". בשנים 1939, 1956 ו- 1959 נשברו שיאי המהירות באגם הזה.
רויטה (מחוז)

| --- | --- |
סמל רויטהסמל רויטה

 מדינה:  אוסטריה אוסטריה
 שטח:  100.9 קמ"ר
 גובה:  853 מטרים
 אוכלוסייה:  ‏
  ‑ במחוז:  6,989 (2021)
 קואורדינטות:  47°29′00″N 10°43′00″E﻿ / ﻿47.483333333333°N 10.716666666667°E﻿ / 47.483333333333; 10.716666666667 
 אזור זמן:  UTC +1
 https://www.reutte.at/
  מפת מיקום  מפה מפורטת    he tabBackground:;tabBorder:#aaa;defaultTab:0;
 
רויטה (בגרמנית: Reutte) הוא מחוז בטירול, אוסטריה. הוא גובל בבוואריה בצפון, במחוזות אימסט ולאנדק בדרום, וברגנץ ובלודנץ (שניהם במדינת פורארלברג) במערב. המחוז מכונה גם אאוסרפרן, שם שנגזר מפרנפאס, מעבר בין הרים במקום.
שטח המחוז הוא 1,236.37 קמ"ר, עם אוכלוסייה של 31,758 תושבים (לפי מפקד אוכלוסין בינואר 2012).
במחוז יש 37 ערים ועיירות ובירתו האדמיניסטרטיבית היא העיר רויטה.
גאוגרפיה

המחוז כולל את העמקים של לך, טנהיימר טל והאזור בין בויטה ומעבר פרן (פרנפאס). רכסי ההרים במחוז כוללים חלקים מהאלפים האוסטריים, הרי וטרסטיין והרי טנהיים. האגמים הגדולים במקום כוללים את פלנסה, הייטרוונגר, הלדנסה ופילסלפסה.
הערות שוליים

↑  אאוספרן, באתר allesausserfern.at
↑  פרנפאס
| --- | --- |
בקרת זהויות :  NLI: 987007567492505171  GND: 4049661-2  LCCN: n91034453  MusicBrainz: c458c3da-dad6-43c3-be6f-c0fe55bea030  NKC: ge413589  VIAF: 312838827   WorldCat (עם VIAF): 312838827 
ערך זה הוא קצרמרבנושא גאוגרפיה ובנושא אוסטריה. אתם מוזמנים לתרום לוויקיפדיה ו.
רוברטו טריצ'לה

רוברטו טריצ'לה (באיטלקית: Roberto Tricella; נולד ב-18 במרץ 1959) הוא כדורגלן עבר איטלקי ששיחק בעמדת הבלם. טריצ'לה שיחק עבור מועדוני כדורגל איטלקים כמו אינטר, הלאס ורונה, יובנטוס ובולוניה. הישגיו כוללים זכייה אחת בגביע האיטלקי במדי אינטר, זכייה אחת בסרייה א' במדי ורונה וזכייה בדאבל (הגביע האיטלקי וגביע אופ"א) במדי יובנטוס. ברמה הבינלאומית, הוא ייצג את איטליה באולימפיאדת 1984 ובמונדיאל 1986.
קריירה

במהלך קריירת המועדונים שלו הוא שיחק עבור מועדוני כדורגל כמו אינטר (1977-79), הלאס ורונה (1979-87), יובנטוס (1987-90) ובולוניה (1990-92). עם אינטר הוא ערך את הופעת הבכורה שלו בסרייה א', כשבאותה העונה זכה בגביע האיטלקי. לאחר מכן, הוא עבר להלאס ורונה מהסרייה ב'. בעונת 1987/88 הוא עבר ליובנטוס כמחליף המיועד של גאטאנו שיראה. בעונה האחרונה שלו בקבוצה, הוא שימש לעיתים כקפטן תחת המאמן דינו זוף, כשבאותה העונה הצליח לזכות עם הקבוצה גם בגביע האיטלקי וגם בגביע אופ"א.
טריצ'לה רשם 11 הופעות עבור המדים הלאומיים של נבחרת איטליה בין השנים 1984 ל-1987. הוא נכלל בסגל הנבחרת למונדיאל 1986, אף על פי שלא שיחק באף משחק בטורניר. כמו כן, הוא שיחק במדי הנבחרת באולימפיאדת 1984, שבו איטליה סיימה במקום הרביעי.
סגנון המשחק

טריצ'לה היה שחקן הגנה עיקש, שהיה ידוע ביכולת התזמון שלו בתיקולים, בנוסף ליכולתו להגן על קבוצתו מפני מצבים של אחד על אחד. הוא היה מסוגל גם להתחיל במהירות התקפות של קבוצתו לאחר שזכה בכדור, עקב האינטליגנציה הטקטית שלו.
תארים

סרייה א' (1): 1984/85
הגביע האיטלקי (1): 1977/78
הגביע האיטלקי (1): 1989/90
גביע אופ"א (1): 1989/90
הערות שוליים

↑  הגיבורים בשחור לבן: רוברטו טריצ'לה
| נבחרת איטליה – אולימפיאדת לוס אנג'לס 1984 |
| --- | --- | --- |
|  1 טנקרדי •  2 פרי •  3 גאלי •  4 נלה •  5 טריצ'לה •  6 ורכובוד •  7 באני •  8 בארזי •  9 בטיסטיני •  10 סבאטו •   11 ויניולה •  12 זנגה • 13 פאנה •  14 מסארו • 15 בריאצ'י • 16 יוריו • 17 סרנה • מאמן: ביארזוט |  1 טנקרדי •  2 פרי •  3 גאלי •  4 נלה •  5 טריצ'לה •  6 ורכובוד •  7 באני •  8 בארזי •  9 בטיסטיני •  10 סבאטו •   11 ויניולה •  12 זנגה • 13 פאנה •  14 מסארו • 15 בריאצ'י • 16 יוריו • 17 סרנה • מאמן: ביארזוט | איטליה |
| נבחרת איטליה – מונדיאל 1986 |
| --- | --- | --- |
|  1 גאלי •  2 ברגומי •  3 קבריני •  4 קולובאטי •  5 נלה •  6 שיראה •  7 טריצ'לה •  8 ורכובוד •  9 אנצ'לוטי •  10 באני •   11 בארזי •  12 טנקרדי • 13 דה נאפולי •  14 די גנרו • 15 טארדלי • 16 קונטי • 17 ויאלי • 18 אלטובלי • 19 גלדריסי • 20 רוסי • 21 סרנה • 22 זנגה • מאמן: ביארזוט |  1 גאלי •  2 ברגומי •  3 קבריני •  4 קולובאטי •  5 נלה •  6 שיראה •  7 טריצ'לה •  8 ורכובוד •  9 אנצ'לוטי •  10 באני •   11 בארזי •  12 טנקרדי • 13 דה נאפולי •  14 די גנרו • 15 טארדלי • 16 קונטי • 17 ויאלי • 18 אלטובלי • 19 גלדריסי • 20 רוסי • 21 סרנה • 22 זנגה • מאמן: ביארזוט | איטליה |
רוטה יגר

| --- | --- |
 תאריך ייסוד:  1943 
 
רוטה יגר (בגרמנית: Rote Jäger, ומילולית: ציידים אדומים) היה מועדון כדורגל צבאי גרמני שפעל לתקופה קצרה במהלך מלחמת העולם השנייה (אוגוסט 1943 – נובמבר 1944). הצוות הורכב על ידי הרמן גרף, טייס קרב ומפקד טייסי קרב גרמנים. היחידה שבסיסה היה ליד המבורג התפתחה לכדי מקלט משירות צבאי בחזית המזרחית עבור כמה משחקני נבחרת גרמניה.
היסטוריה

בניגוד לכמה קבוצות צבאיות אחרות, כמו לופטוואפן-SV המבורג, הקבוצה לא השתתפה במשחקי הליגה הגרמנית הרגילה או במשחקי אליפות לאומית, אלא ערכה סדרה של משחקי ראווה בגרמניה ומשחקים בהונגריה, אלזס (חלק צרפת שבעת זו היה מסופח לגרמניה), ופולין.
ראשיתו של הצוות היה באתגר שהציב צבא רומניה לגרף, שפיקד על כוחות צבא גרמניים ברומניה. גרף התאמן עם הנבחרת הלאומית של גרמניה לפני המלחמה והוא החליט ליצור קשר עם מאמנו לשעבר, ספ הרברגר, שהביא כמה מחברי הנבחרת להשתתף במשחק בו ניצחו הגרמנים 3:2 מול 40,000 צופים בבוקרשט.
עד 1943 החליט גרף לפעול להצלת כמה שיותר משחקני הנבחרת מהשירות בחזית, ולצרף אותם ליחידה שלו, "חטיבה מוטסת 26" (Luftlandebrigade 26) כ"מומחים טכניים". בין אלה ששיחקו עבור הרוטה יגר היה פריץ ואלטר שלאחר המלחמה שיחק בפ. צ. קייזרסלאוטרן וכבש 61 שערים במדי נבחרת גרמניה. הוא כתב את הספר "אחד עשר ציידים אדומים" (Elf Rote Jäger) על חוויותיו.
מועדוני צבא גרמניים פורקו בספטמבר 1944 כאשר צבאות בעלות הברית החלו בהתקדמותם אל תוך גרמניה. הרוטה יגר הצליחו לשחק שני משחקים נוספים בקרקוב בנובמבר 1944, האחרון שבהם מול 20,000 חיילים גרמנים.
הקמה מחדש לאחר המלחמה

הקבוצה הוקמה מחדש ב-21 במאי 1965 על ידי הבריגדה המוטסת 26 (Luftlandebrigade 26) של הצבא הגרמני בתמיכת שחקנים לשעבר מההרכב המקורי. רוטה יגר החדשה, שבסיסה היה בצווייבריקן (Zweibrücken), עלתה לראשונה במשחק ידידות מול קייזרסלאוטרן (והפסידה 0:2). המועדון שיחק במשחק ראווה ובתחרות של הכוחות המזוינים, וקיבל את שחקניו ממתגייסים לשירות צבאי. שמות מוכרים שלבשו את חולצת המועדון במהלך תנאי השירות שלהם לפני שהמשיכו לקריירה מקצוענית ולהופעות בנבחרת כוללים את פליקס מגאת, וולפגנג סיל, היינץ סימט ואנדראס ברמה. המועדון פורק באוקטובר 1991.